अचला ने ते ए कदें सोचे दा बी नेईं सा जे मृणाल अज्ज उठी जाग। मृणाल ने नां आपू˙ खादी नां गै उसी खान दित्ती, एदे लेई ओ उसी मती शा मती सजा कियां देग, कमरे च इक्कले बेठे दे ओ इयै सोचा करदी ही। जड़ा प्यार करदा ऐ, ऊयै जेकर घृणा दा दोष ला तां इस कोला बड्डी सजा कोई होर है नेईं, ए गल्ल प्यार करने आला गै जानी सकदा ऐ। मृणाल लेई इयै कड़ी सजा सोचिए अचला बेठी दी ही। उन्न सोचे दा हा जे उठदे-बौंह्दे ओ मृणाल गी बार-बार तान्ने-मीने मारग जे ओ उसी ब्राह्म समाजी समझिए घृणा करदी ऐ-पर ओदी ऐ सोच अल्लोकार गै गेई उठी।